ddrg/super_eurlex huggingface dataset:
arvestades, et Alžeeria põhiseaduses on sätestatud põhivabadused, sealhulgas ühinemisvabadus, mis on täpsemalt määratletud seaduses 12-06; arvestades, et seaduse 12-06 kohaselt on nõutav, et kõik ühendused, sealhulgas kord juba registreeritud ühendused, registreeriksid end uuesti, et saada siseministeeriumilt registreerimistunnistus enne, kui nad võivad hakata seaduslikult tegutsema; arvestades, et mitme kodanikuühiskonna, valitsusvälise, usu- ja heategevusorganisatsiooni, nagu LADDH, EuromedRights, RAJ, Amnesty International, Alžeeria protestantlik ühendus, mittemoslemi usurühmituste riiklik komisjon ja Feminist Association for Personal Development and Exercise of Citizenship (AFEPEC) eelregistreerimise taotlused on endiselt menetluses, vaatamata sellele, et nad vastavad kõigile õiguslikele nõuetele; arvestades, et seetõttu puudub neil ametlik õiguslik seisund;
O.

arvestades, et laste seksuaalne kuritarvitamine ja ärakasutamine internetis on laste põhiõiguste tõsine rikkumine, mis tekitab lapsohvritele ränga trauma ja toob kaasa pikaajalised kahjulikud tagajärjed, mis võivad edasi kanduda ka täiskasvanuikka, ja et tegemist on süveneva nähtusega; arvestades, et uued kuriteovormid, näiteks kättemaksuporno ja seksi väljapressimine, on internetis tõusuteel ning liikmesriigid peavad nende vastu võtma sihipäraseid meetmeid; arvestades, et värskeimate andmete kohaselt on veebis lapspornot kujutavate piltide arv suurenenud enneolematu kiirusega ja väga palju ning need on interneti tõttu väga levinud, arvestades, et teadete kohaselt on laste seksuaalse kuritarvitamise märke saanud rohkem kui 45 miljonit pilti ja videot (8);
J.

arvestades, et sooline diskrimineerimine on riigis jätkuvalt suur probleem; arvestades, et Haiti soolise ebavõrdsuse indeks (GII) on 0,593, mis asetab riigi 2015. aasta indeksis 159 riigi seas 142. kohale; arvestades, et LGBTI-inimeste diskrimineerimine, häbimärgistamine, tõrjumine ja nendevastane vägivald on Haitil süsteemne ja laialt levinud; arvestades, et tütarlapsed saavad vähe või ei saa üldse haridust; arvestades, et seadused, millega kriminaliseeritakse vägistamine ja koduvägivald, võeti vastu alles 2005. aastal, kriminaalseadustikku ei ole alates 1835. aastast muudetud ning naised ja tütarlapsed seisavad sageli silmitsi ebavõrdse õiguskaitsega; arvestades, et 7. novembril 2019 vägistati Gonaïves’i tsiviilvanglas 10 naissoost kinnipeetavat, sealhulgas 15-aastane tüdruk; arvestades, et ülerahvastatus, toidupuudus, perekülastuste puudumine ja muud ebainimlikud tingimused on Haiti vanglasüsteemis alates meeleavalduste algusest laialt levinud;
9.

mõistab hukka niisugused hiljutised suundumused Poolas, mille eesmärk on anda valeteavet seksuaalkasvatuse kohta, seda häbimärgistada ja see keelustada, ning eelkõige seaduseelnõu seletuskirja karmi, sobimatu ja eksliku sisu; kutsub Poola parlamenti üles kavandatud eelnõu mitte vastu võtma ja tagama, et noortel oleks juurdepääs põhjalikule seksuaalkasvatusele ning et isikuid, kes sellist kasvatust ja teavet pakuvad, toetataks seejuures faktiliselt ja objektiivselt;
18.

rõhutab, et haridus- ja koolitussüsteem tuleb ümber kujundada, et kasutada täielikult ära digitaliseerimise ja majanduse keskkonnahoidlikumaks muutmise võimalusi ning arendada oskusi, sh nn pehmeid oskusi, ja pädevusi, mida on vaja tööturu nõudmistele vastamiseks ning tänase ja homse päeva majanduslike, sotsiaalsete ja ökoloogiliste probleemide lahendamiseks; on seisukohal, et oskuste nappus ja mittevastavus võib olla tõsine investeerimistakistus; rõhutab, et vajalike oskuste omandamiseks on vaja parandada hariduse ja koolituse, sealhulgas kutseõppe kvaliteeti, kättesaadavust, kaasavust, taskukohasust ja juurdepääsetavust, ning parandada kvalifikatsioonide vastastikust tunnustamist; rõhutab, et oluline on motiveerida ettevõtteid koolitusse suuremaid investeeringuid tegema; rõhutab, et haridusse investeerimine on sotsiaalse ühtekuuluvuse jaoks äärmiselt tähtis; rõhutab, kui oluline on tegeleda kooli poolelijätjate küsimusega; kutsub liikmesriike üles järgima kaksikstrateegiat ehk muutma tavahariduse kaasavaks ja pakkuma eriprogramme kõige haavatavamatele; kutsub liikmesriike üles suurendama ja ergutama investeerimist oskuste täiendamisse ja ümberõppesse ning põhjalikku digioskuste ja kutse- ja ettevõtlusoskuste koolitusse, võttes arvesse üleminekut digitaalsele ja keskkonnahoidlikumale majandusele, kuid samuti vajadust kvalifitseeritud tehnilise personali järele paljudes riikides ja piirkondades; rõhutab, et inimväärsete töö- ja tööhõivetingimuste loomine on kvalifitseeritud töötajate ligitõmbamiseks ülioluline;
J.

arvestades, et täpsemalt on määruse (EÜ) nr 1107/2009 artiklis 21 sätestatud, et komisjonil on õigus toimeaine heakskiit igal ajal läbi vaadata, eelkõige juhul, kui ta leiab uute teaduslike ja tehniliste teadmiste valguses, et on tõendeid selle kohta, et aine ei vasta enam artiklis 4 sätestatud kriteeriumidele, ning arvestades, et see läbivaatamine võib kaasa tuua aine heakskiidu tagasivõtmise või muutmise;
J.

arvestades, et täpsemalt on määruse (EÜ) nr 1107/2009 artiklis 21 sätestatud, et komisjonil on õigus toimeaine heakskiit igal ajal läbi vaadata, eelkõige juhul, kui ta leiab uute teaduslike ja tehniliste teadmiste valguses, et on tõendeid selle kohta, et aine ei vasta enam artiklis 4 sätestatud heakskiitmise kriteeriumidele, ning arvestades, et see läbivaatamine võib kaasa tuua heakskiidu tagasivõtmise või muutmise;
18.

palub, et komisjon teavitaks Euroopa Parlamenti, kui Thomas Cooki pankroti kohta on uut teavet; rõhutab sellega seoses, et on oluline teada, kas lube väljaandvad asutused olid hinnanud Thomas Cook finantsolukorda, kas oli tuvastatud finantsprobleeme ja kas oleks olnud võimalik võtta meetmeid, et vältida tuhandete reisijate jätmist kodust kaugele;
13.

väljendab muret Poola kodaniku Jakub Fabian Skrzypski juhtumi pärast, kellest on saanud Indoneesias poliitvang; on mures selle pärast, et Paapua hiljutiste sündmuste valguses seab tema jätkuv vangistus Wamenas ohtu mitte ainult tema inimõigused, vaid ka elu; kutsub Euroopa välisteenistust üles tõstatama eelseisvate Indoneesiaga peetavate dialoogide käigus Skrzypski küsimuse ja nõuab, et Indoneesia ametivõimud lubaksid ta Poolasse üle viia;
C.

arvestades, et tehniliselt valmis kompromisstekst ei ole veel jõudnud alaliste esindajate komitee (COREPER) tasandile hoolimata sellest, et nõukogu eelmistel eesistumisperioodidel on toimunud 18 nõukogu töörühmade ja atašeede koosolekut; arvestades, et nõukogu ei ole seetõttu veel kolmepoolseid läbirääkimisi alustanud;
3.

väljendab rahulolu selle üle, et Albaania on näidanud otsusekindlust jätkata ELi reformikava täitmist ja on saavutanud nähtavaid ja püsivaid tulemusi, ning tunnustab ka Albaania kohtusüsteemi reformi; toetab täielikult komisjoni soovitust Albaania kohta, millega tunnustatakse selle riigi julgustandvaid reformipüüdeid; on seisukohal, et sõelumisprotsessi ja ühinemisläbirääkimiste kiire alustamine toetab ja hoogustab reforme; on seisukohal, et läbirääkimiste avamine kiirendaks jõuliselt reformide elluviimist ja demokraatlike institutsioonide konsolideerimist ning aitaks Albaanias ja Põhja-Makedoonias tugevdada ELi kontrolli, vastutust ja vähemuste õiguste täielikku austamist;
19.

nõuab seetõttu tungivalt, et komisjon hakkaks viivitamata koostama finantsraamistiku jaoks hädaolukorra kava, millega kaitsta toetusesaajaid ning tagada järjepidev rahastamine, kui praegust finantsraamistikku on vaja pikendada; palub, et kava esitataks ametlikult 2020. aasta alguses, et nõukogu ja parlament saaksid selle kiiresti vastu võtta; nõuab, et kava sisaldaks horisontaalse õigusakti ettepanekut, millega tühistatakse asjaomastes programmides sätestatud lõpptähtaeg, sest sellega tagataks kooskõla ELi toimimise lepingu artikli 312 lõikega 4, ning et kava sisaldaks ka praktilist korraldust puudutavaid sätted, eelkõige jagatud eelarve täitmise alla kuuluvate meetmete jätkamise kohta;
H.

arvestades, et Burkina Faso elanikud on valdavalt Mālikī sunniidid, kuid suur on ka kristlaste ja traditsiooniliste usuvähemuste osakaal; arvestades, et religioonidevahelised piirid Burkina Fasos on hägusad, sest kõigi religioonide esindajad osalevad tavaliselt ühistes talitustes ja usuline sallivus on normiks; arvestades, et Salafi relvarühmitused on hiljuti rünnanud nii sunniitide kui ka kristlaste pühapaiku; arvestades, et see on suurendanud religioonidevahelisi pingeid, ning arvestades, et usukogukondade, sealhulgas paljude kristlaste kogukondade tagakiusamine on lõhkunud sotsiaalset struktuuri ja suurendanud väljarännet;
F.

arvestades, et Euroopa Inimõiguste Kohtu otsustes (Ühendus „21. detsember 1989“ ja teised vs. Rumeenia; Acatrinei ja teised vs. Rumeenia; Șandru ja teised vs. Rumeenia) tunnistatakse, et revolutsiooni ajal rikuti raskelt põhiõigusi – õigust elule, piinamise ja ebainimliku või alandava kohtlemise keeldu ning õigust era- ja perekonnaelu austamisele – ja need rikkumised panid toime kommunistliku diktatuurirežiimi jõud, kes avasid tule rahumeelsete meeleavaldajate pihta ja võtsid vabaduse paljudelt Nicolae Ceaușescu vastastes meeleavaldustes osalejatelt; arvestades, et isegi hulk aastaid hiljem ei ole ohvrid ega nende pärijad teada saanud tõde traagiliste sündmuste täpsete asjaolude kohta;
B.

arvestades, et Afganistanis tegutsev ÜRO abimissioon (UNAMA) on teatanud, et pedofiilide võrgustik on seksuaalselt kuritarvitanud 136 afgaani poissi vähemalt kuuest Lōgari provintsi koolist; arvestades, et seni on uurimise käigus leitud üle 100 veebis avaldatud video; arvestades, et vähemalt seitse videotes nähtud poissi on leitud surnult ja viis mõrvati nende pereliikmete poolt;
L.

arvestades, et täpsemalt on määruse (EÜ) nr 1107/2009 artiklis 21 sätestatud, et komisjonil on õigus toimeaine heakskiit igal ajal läbi vaadata, eelkõige juhul, kui ta uute teaduslike ja tehniliste teadmiste põhjal leiab, et on tõendeid selle kohta, et aine ei vasta enam artiklis 4 sätestatud heakskiitmise kriteeriumidele, ning arvestades, et see läbivaatamine võib kaasa tuua heakskiidu tagasivõtmise või muutmise;
8.

nõuab tungivalt, et komisjon, nõukogu ja liikmesriigid võtaksid kõik vajalikud meetmed, et veenda Hiina valitsust laagreid sulgema, kõigile inimõiguste rikkumistele Xinjiangis lõppu tegema ning tagama uiguuridele keelelise, kultuurilise ja usuvabaduse ning muud põhivabadused; nõuab, et komisjoni asepresident ning liidu välisasjade ja julgeolekupoliitika kõrge esindaja, Euroopa välisteenistus ja liikmesriigid jälgiksid hoolikamalt muret tekitavat inimõiguste olukorda Xinjiangis, sealhulgas sagenevaid valitsuse repressioone ja suuremat jälgimist, ning protesteeriksid inimõiguste rikkumiste vastu Hiinas nii eraviisiliselt kui ka avalikult kõige kõrgemal tasandil; väljendab pettumust, et ELi ja Hiina inimõigustealase dialoogi 37. voorul ei saavutatud märkimisväärseid tulemusi, kuigi EL tõstatas poliitiliste ümberkasvatuslaagrite süsteemi teema kui väga tõsist muret tekitava suundumuse; peab kahetsusväärseks, et EL ei ole oma senise tegutsemisviisi ega seni kasutatud vahenditega Hiina inimõiguste olukorras reaalseid tulemusi saavutanud ja see on viimasel kümnendil läinud veelgi hullemaks; palub komisjoni asepresidendil ning liidu välisasjade ja julgeolekupoliitika kõrgel esindajal nõuda kinnipidamislaagrite süsteemi ulatuse ja olemuse sõltumatut uurimist ning tõsiseid ja süstemaatilisi inimõiguste rikkumisi puudutavate arvukate väidete uurimist; nõuab tungivalt, et komisjoni uus koosseis töötaks välja ja võtaks kasutusele tervikliku ELi strateegia, et tagada Hiinas inimõiguste valdkonnas reaalne edasiminek;
C.

arvestades, et Amnesty Internationali andmetel on tapetud vähemalt 304 inimest, kelle hulgas on ka lapsi, ja veelgi rohkem on vigastatuid, ning arvestades, et vahistatud on tuhandeid meeleavaldajaid, samuti ajakirjanikke, inimõiguste kaitsjaid ja üliõpilasi; arvestades, et Iraani ametivõimud ei ole teatanud hukkunute ametlikku arvu ja on keeldunud andmast ohvrite surnukehasid üle nende perekondadele;
8.

on seisukohal, et riiklikud tervishoiusüsteemid on kõige sobivamad terviseandmete kogumise, anonüümimise ja pseudonüümimise, hoidmise ja kasutamise haldamiseks ja/või järelevalveks, kaitstes samal ajal patsientide eraelu puutumatust ning tervishoiu- ja hooldussektori tõhusust, juurdepääsetavust ja kestlikkust; on seisukohal, et anonüümimine ja pseudonüümimine võimaldavad kasutada tervishoiualastes teadusuuringutes tundlikke andmeid, ning märgib ühtlasi, et pseudonüümimise meetodid võimaldavad andmesubjekti taastuvastamist juhul, kui ta tervis on ohus; kutsub komisjoni üles toetama projekte, mille eesmärk on arendada neid meetodeid, samuti tehnoloogiaid, mida on vaja sünteetiliste andmete loomiseks tehisintellekti algoritmi treenimise otstarbel;
B.

arvestades, et MESENI viimaste andmete kohaselt on hukkunud 328 inimest ja sajad on saanud vigastada, rohkem kui 150 poliitvangi peetakse endiselt meelevaldselt kinni ainult selle pärast, et nad kasutasid oma õigusi, ja 144 üliõpilast on demokraatiat, suuremat vabadust ja inimõiguste austamist toetavatel meeleavaldustel osalemise pärast ülikoolidest välja visatud; arvestades, et ÜRO inimõiguste ülemvoliniku büroo teatel on enam kui 100 ajakirjanikku ja meediatöötajat pidanud riigist lahkuma; arvestades, et Nicaragua valitsus on blokeerinud ajalehepaberi impordi, mille tõttu tuli sulgeda mitu ajalehte, sealhulgas kuulus Nuevo Diario;
AL.

arvestades, et presidendi järelevalve all on Maltal hakatud vaagima põhiseaduse reforme, millesse on kaasatud eri poliitilised jõud ja kodanikuühiskond ning millest enamiku elluviimiseks on vaja parlamendi kahekolmandikulist häälteenamust; arvestades, et käimas on reform, mis käsitleb peaprokuröri vastuolulist põhiseaduslikku rolli ja praegust kohtunike ametissenimetamise süsteemi;
K.

arvestades, et kümned keskkonnaküsimustega tegelevad organisatsioonid on alates 2014. aastast sunniviisiliselt kantud nn välisagentide nimekirja, vaatamata sellele, et Venemaa konstitutsioonikohtu otsusega on keskkonnarühmitused selle seaduse kohaldamisalast selgesõnaliselt välja jäetud; arvestades, et paljud ühendused on pidanud tegevuse lõpetama, et vältida enda liigitamist „välisagendiks“, või seetõttu, et nad ei ole suutnud trahve maksta;
Q.

arvestades, et Euroopa Liidu Põhiõiguste Ameti LGBT-inimesi käsitleva uuringu (12) kohaselt leidis 32 % vastanutest, et neid diskrimineeritakse väljaspool töökohta, näiteks hariduse valdkonnas; arvestades, et LGBTI-laste seas on enesetapu oht on suurem kui muude kui LGBTI-laste puhul; arvestades, et kaasav haridus on keskse tähtsusega koolides sellise keskkonna loomisel, mis on turvaline ja kus saavad jõudsalt areneda kõik lapsed, sealhulgas vähemuste hulka kuuluvad lapsed, nagu LGBTI-lapsed ja LGBTI-perede lapsed; arvestades, et LGBTI-inimeste õiguste vastu suunatud rünnakute peamised ohvrid on maapiirkondades ja väiksemates linnakeskustes elavad lapsed ja noored, kes on eriti kaitsetud vägivalla suhtes ja kogevad sageli tõrjumist ja ebakindlust ning vajavad seetõttu riigi- ja kohalike omavalitsuste asutuste või valitsusväliste organisatsioonide eritoetust ja -abi;
A.

arvestades, et ELil ja USA-l on kõige ulatuslikumad kahepoosed kaubandus- ja investeerimissuhted, et neil on maailma kõige integreeritum majandussuhe ning ühised olulised väärtused ja poliitilised ja majanduslikud huvid, hoolimata praegustest kaubanduslikest pingetest;
22.

leiab, et kestliku arengu tegevuskava 2030 ja kestliku arengu eesmärkide elluviimiseks on vaja, et kohalikud omavalitsused ja valitsusvälised osalejad aktiivselt kaasa lööksid, edendamaks demokraatlikku isevastutust; on seisukohal, et neid eesmärke aitaks saavutada AKV-ELi vastastikuse seire, aruandekohustuse ja hindamise mehhanism, millesse on kaasatud riiklike, piirkondlike ja kohalike ametiasutuste, kodanikuühiskonna ja teadusringkondade esindajad ning mille ülesanne on koostada igal aastal järeldused ja soovitused edasiste meetmete võtmiseks;
75.

tuletab meelde, et laevanduse CO 2 heide suureneb prognooside kohaselt 2050. aastani 50–250 %; väljendab heameelt IMO laevade kasvuhoonegaaside heite vähendamist käsitleva esialgse strateegia küsimuses saavutatud kokkuleppe üle, kuna see on sektori esimene samm, et aidata saavutada Pariisi kokkuleppes sätestatud temperatuuri-eesmärk; nõuab tungivalt, et IMO teeks kiireid edusamme strateegia eesmärkide saavutamise soodustamiseks vajalike lühiajaliste ja keskmise tähtajaga meetmete vastuvõtmisel; rõhutab, kui oluline on lühiajalised ja keskmise tähtajaga meetmed enne 2023. aastat kiiresti ellu viia; nõuab, et EL, komisjon ja liikmesriigid teeksid kõik, mis võimalik, et toetada Vahemere kiiret nimetamist nii SOx- kui ka NOx-heitkoguste kontrolli piirkonnaks, mis oleks otsustav samm laevanduse tekitatava heite vähendamisel Euroopas; rõhutab, et viivitamata tuleb uurida lisameetmeid, sealhulgas CO 2 heite maksustamise vahendeid, et tegeleda merenduse heitkogustega kooskõlas sektori vähesele heitele ülemineku strateegiaga; väljendab seetõttu veendumust, et EL ja liikmesriigid peaksid hoolikalt jälgima IMO esialgse strateegia mõju ja rakendamist; kiidab ettepanekut võtta vastu ELi määrus, et võtta asjakohaselt arvesse laevade kütusekulu käsitlevat üleilmset andmekogumissüsteemi (MRV) ja IMO laevade kütusekulu käsitlevat üleilmset andmekogumissüsteemi; tuletab meelde, et MRV on esimene samm, mis peaks lõpuks ELil võimaldama võtta vastu heitkoguste vähendamise kohustuslikud eesmärgid; nõuab tungivalt, et komisjon esitaks võimalikult kiiresti oma 2050. aasta CO 2 heite vähendamise strateegia osana ettepaneku ELi lisameetmete kohta, nagu merendussektori lisamine heitkogustega kauplemise süsteemi ning laevade tõhususe standardi ja laevamärgise kasutuselevõtmine, ning esitaks strateegia koostööks teiste osalistega, kes soovivad võimalikult kiiresti tegutseda, et vähendada merenduse heitkoguseid kooskõlas Pariisi kokkuleppes sätestatud temperatuuri-eesmärgiga;
J.

arvestades, et mõnes sektoris, näiteks lauaoliivid (mida on juba mõjutanud USA tariifide kohaldamine alates 2017. aasta novembrist) ja oliiviõli, ohustab USA otsus veelgi siseturu niigi habrast olukorda, samal ajal kui teistes sektorites, näiteks veini, viski ja piimatoodete sektoris, võib see põhjustada kogu turul tõsiseid häireid; arvestades, et sellest tulenevalt seaks niisugune otsus ohtu majanduskasvu, investeeringud ja töökohtade loomise ning tooks kaasa konkurentsivõime ja turuosa olulise kahanemise, kusjuures nende praeguse taseme saavutamiseks kulus aastaid ja langusest oleks raske taastuda;
G.

arvestades, et häältelugemise ootamatu katkestamine ja võidu väljakuulutamine president Evo Moralese poolt tõid kaasa ulatuslikud protestid ning opositsiooni toetajate ja president Evo Moralese enda toetajate mobiliseerumise; arvestades, et need meeleavaldused on valmistanud suurt muret kogu rahvusvahelisele üldsusele ning siiani on nende tagajärjel surma saanud vähemalt 32 inimest, sajad inimesed on saanud vigastada ja üle 600 inimese on vahistatud; arvestades, et riigis oli toidu- ja kütusenappus, millel on Evo Moralese toetajate korraldatud tänavablokaadide tõttu tõsised tagajärjed tsiviilelanikkonnale; arvestades, et muret tekitavad vägivald, väidetav jõu ebavajalik ja ülemäärane kasutamine julgeolekujõudude poolt ning ühiskonna killustumine;
R.

arvestades, et ÜRO aluspõhimõtetes kohtuvõimu sõltumatuse kohta on sätestatud, et kohtusüsteemi sõltumatust peavad austama ja jälgima kõik valitsus- ja muud institutsioonid; arvestades, et põhimõtetes on ühtlasi sätestatud, et kohtumenetlusse ei tohi asjakohatult ega põhjendamatult sekkuda (2);
2.

nõuab tungivalt, et uus komisjon hindaks täielikult kõigi seadusandlike ja eelarve-ettepanekute kliima- ja keskkonnamõju ning tagaks, et need ettepanekud on kõigiti kooskõlas eesmärgiga hoida globaalne soojenemine alla 1,5 o C ega kiirenda elurikkuse kadumist;
44.

rõhutab vajadust suurendada ja tõhustada EKP aruandekohustust olukorras, kus tema ülesanded on alates ülemaailmse finantskriisi algusest laienenud; kordab oma nõudmist suurendada EKP läbipaistvust ja aruandekohustust Euroopa Parlamendi ees; on sel otstarbel valmis parandama EKP presidendiga peetava rahapoliitilise dialoogi vormi; peab kiiduväärseks meetmeid, mida EKP on selles valdkonnas võtnud, eelkõige seda, et ta võttis vastu kõigi oma kõrgete ametnike ühtse käitumisjuhendi, mis sisaldab nõuet avaldada EKP nõukogu liikmete huvide deklaratsioonid ning millega kehtestatakse selged suunised ja läbipaistvusnõuded ning asjakohased piirangud sidusrühmadega peetavatele kohtumistele; on arvamusel, et tõhustatud läbipaistvuskord peaks sisaldama vähemalt järgmisi elemente: — sõltumatute liikmete olemasolu tagamine auditikomisjonis ja eetikakomisjonis; — uue rikkumistest teatamise poliitika vastuvõtmine; — erinõuete kehtestamine seoses institutsiooni seisukohtadega finantsabiprogrammide raames ning mitmepoolsetel foorumitel, nagu Baseli komitee;
14.

tuletab meelde, et Guinea Vabariigi jaoks on oluline teha koostööd piirkondlike partneritega, et ühiselt tugevdada demokraatiat, arengut ja julgeolekut; nõuab tungivalt, et Guinea Vabariigi ametivõimud teeksid tihedat koostööd piirkondlike organisatsioonidega, sealhulgas ECOWASiga, et taastada põhivabadused, uurida täielikult meeleavalduste käigus toime pandud inimõiguste rikkumisi ning saavutada rahumeelne üleminek demokraatiale; tuletab meelde, et praegusele kriisile saab lahenduse leida ainult valitsuse ja opositsioonirühmituste vahelise avatud ja ligipääsetava riigisisese dialoogi kaudu; tuletab ka meelde, et ECOWASil ja Guinea Vabariigi naaberriikidel võib olla oluline osa riigisisese dialoogi edendamisel ja selle jätkumise tagamisel; kutsub Guinea valitsust ja ECOWASi üles tegema tihedat koostööd, et tagada 2020. aasta valimiste rahumeelne toimumine ja representatiivsus; palub komisjonil ja liikmesriikidel järgida 2020. aasta jaanuaris toimunud Guinea Vabariigi inimõiguste olukorra üldise korrapärase läbivaatamise käigus antud soovitusi, eelkõige neid, mis puudutasid õigust elule, füüsilist puutumatust, sõnavabadust ja rahumeelse kogunemise vabadust, samuti jõu kasutamist ja karistamatust; nõuab tungivalt, et Guinea Vabariigi ametivõimud osaleksid sisuliselt eelseisval ÜRO Inimõiguste Nõukogu üldisel korrapärasel läbivaatamisel, sealhulgas võimaldaksid ÜRO-le kohapeal täieliku juurdepääsu, ning täidaksid täielikult töörühma järgnevaid soovitusi;
58.

nõuab, et kõigi ELi kaitsealade, sealhulgas Natura 2000 alade puhul analüüsitaks põhjalikult, kas neid tuleks laiendada, paremini ühendada ja nende seisundit parandada; rõhutab, et ELi kaitsealade arvutamiseks on vaja standardiseeritud meetodit, samuti on vaja ELis asuv „kaitseala“ täpselt defineerida; rõhutab, et lähtuvalt IPCC aruandest ookeani ja krüosfääri kohta muutuvas kliimas on vaja üksikasjalikult hinnata ELi merekaitsealasid ja nende juhtimist ning suurendada tugevalt nende arvu; nõuab ELi merekaitsealade laiendamist, nii et need hõlmaksid rohkem avamerd, rõhutab, et lisaks kvantiteedile on tähtis ka kaitstud alade kvaliteet, et ennetada bioloogilise mitmekesisuse vähenemist, ning seega tuleb rohkem rõhku panna nende heale ja kestlikule haldamisele;
1.

võtab teadmiseks kuulamised, mille nõukogu korraldas ELi lepingu artikli 7 lõike 1 alusel, et reageerida Euroopa ühiseid väärtusi ähvardavatele ohtudele Poolas ja Ungaris; märgib murega, et kuulamisi ei korraldata korrapärasel, struktureeritul ja avatud moel; nõuab tungivalt, et eesistujariik Horvaatia ja teised tulevased eesistujariigid korraldaksid kuulamisi korrapäraselt; rõhutab, et kuulamised peavad olema objektiivsed, faktidel põhinevad ja läbipaistvad ning et asjaomased liikmesriigid peavad kooskõlas ELi lepingu artikli 4 lõikes 3 sätestatud lojaalse koostöö põhimõttega tegema kogu protsessi vältel heas usus koostööd; soovitab, et nõukogu esitaks kuulamiste järelmeetmena kõnealustele liikmesriikidele konkreetsed soovitused, nagu on sätestatud ELi lepingu artikli 7 lõikes 1, ning näitaks ära nende soovituste rakendamise tähtajad; juhib tähelepanu sellele, et liikmesriikidevahelist vastastikust usaldust saab taastada alles siis, kui on tagatud ELi lepingu artiklis 2 sätestatud väärtuste austamine, ning kutsub nõukogu üles selles suunas tegutsema; palub liikmesriikidel austada ELi õiguse ülimuslikkust;